Paneve ze, Fils de ploucs a zo eul leor a ranker lenn, dre red, dre meo dihortoz : neo tamm ebed eul leor eñvorennou evel ar re all. Diazezet mad eo war ar skiant-prenet e-neus tapet ar skrivagner, war  an enklaskou e-neus greet, war e lennadennou. Rag jamez ne jom Jean Rohou diwar horre : bepred, diwar an disterra tra, e vez soñjezonou o tifluka diwar e spered. Rei an ton a ra adaleg ar pajennou kenta : eñ, emezañ, neo ket ar Breton nag ar Breizad o-defe choant ar re all e vefe, hag evitañ, beza Breton hirio neo ket evel pa oa bugel. Sed a jeñch deuz toud ar pez a lenner eun tamm zo diwar-benn identité…